OpenLLM-France/wikimedia huggingface dataset:
# Ben Guerir

Ben Guerir (en àrab بن گرير, Ban Garīr; en amazic ⴱⴰⵏⴳⵔⵉⵔ) és un municipi de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 88.626 persones. Es troba a 72 kilòmetres de Marràqueix i és una ciutat coneguda per la seva producció de fosfats i per la presència de la base militar marroquina més gran.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].

## Enllaços externs

* (àrab) موقع ابن جرير Arxivat 2007-05-04 a Wayback Machine.
* (francès) La tribu Rhamna
# Juho Hänninen

Juho Ville Matias Hänninen (Punkaharju, Finlàndia, 25 de juny de 1981) és un pilot de ral·li finlandès que disputa el Campionat Mundial de Ral·lis. Va ser guanyador del Intercontinental Rally Challenge l'any 2010 i del Campionat Mundial de Ral·li Super 2000 l'any 2011.

## Trajectòria

Hänninen debuta al Campionat de Finlàndia de Ral·lis l'any 2003 dins de la categoria Grup N, alçant-se amb el títol de la categoria al 2004 amb un Honda Civic Type R. En paral·lel, l'any 2006 disputa per primera vegada un ral·li del Campionat Mundial de Ral·lis, al disputar el Ral·li de Suècia a bord d'un Mitsubishi Lancer Evo IX, disputant alguna prova més d'aquella temporada.
La temporada 2007 disputa de forma complerta la temporada del Campionat Mundial de Ral·lis de producció finalitzant en cinquena posició, repetint experiència a la temporada 2008, quan quedaria en segona posició per darrera d'Andreas Aigner.
De cara a la temporada 2009 Häninen s'incorpora al equip Škoda Motorsport, qui enfoca al finlandès en la disputa la Intercontinental Rally Challenge amb un Škoda Fabia S2000, aconseguint finalitzar en sisena posició del campionat. De cara a la següent temporada aconseguiria guanyar el IRC, aconseguint finalitzar tercer en les edicions de 2011 i 2012.
En paral·lel a la seva participació al IRC, la temporada 2011 disputaria el Campionat Mundial de Ral·li Super 2000, on es faria amb el títol, mentre que a la temporada 2012 disputaria el Campionat d'Europa de Ral·lis, aconseguint també el títol continental pel fabricant txec.
L'any 2013, desvinculat ja del equip Škoda Motorsport, disputa diferents proves del Mundial amb el Qatar World Rally Team a bord d'un Ford Fiesta RS WRC, finalitzant l'any anunciant la seva incorporació a Hyundai WRT, amb qui realitzaria la temporada parcial de sis ral·lis del Campionat Mundial de Ral·lis del 2014 amb el Hyundai i20 WRC.
La temporada 2015 tan sols disputa el Ral·li de Suècia amb un Ford Fiesta RS WRC, mentre que la 2016 no disputa cap prova. No obstant, al 2017 s'incorpora per disputar la temporada completa del Mundial al equip oficial Toyota, on finalitza en novena posició, aconseguint pujar al podi del Ral·li de Finlàndia.
Després de la temporada a Toyota solament disputarà el Ral·li de Sardenya del 2019 i el Ral·li Àrtic del 2021, on s'imposarà amb un Toyota Yaris WRC.

## Referències

* ↑ Fernischumi, Iván Fernández-. «Juho Hanninen celebra su titulo del IRC con la victoria en Escocia» (en castellà), 19-10-2010. [Consulta: 25 maig 2022].
* ↑ «OFICIAL: Juho Hänninen es el primer fichaje de Toyota para 2017 | Competición». [Consulta: 25 maig 2022].
* ↑ «Rally Finlandés: Juho Hanninen ganó el Arctic Rally con Toyota» (en castellà). [Consulta: 25 maig 2022].

## Enllaços externs

* Perfil a ewrc-results
# Neacomys spinosus

Neacomys spinosus és una espècie de mamífer rosegador de la família dels cricètids. Viu a Bolívia, el Brasil, Colòmbia, l'Equador i el Perú. Es tracta d'un animal nocturn que s'alimenta de llavors, fruita i insectes. El seu hàbitat natural són les zones limítrofes entre els boscos i els espais oberts. És una espècie en risc mínim, és a dir, no sembla que hi hagi cap amenaça significativa per a la seva supervivència.
Si es reconeix N. amoenus com una espècie a part, aleshores N. spinosus és endèmic del Perú.

## Referències

* ↑ Patton, J. et al. Neacomys spinosus. UICN 2016. Llista Vermella d'espècies amenaçades de la UICN, edició 2016, consultada el 12 gener 2017.
* ↑ Vallejo, A. F.; Boada, C. «Neacomys amoenus» (en castellà). Mamíferos del Ecuador. Museu de Zoologia, Pontifícia Universitat Catòlica de l'Equador, 2022. [Consulta: 22 abril 2024].
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Monteponita

La monteponita és un mineral de la classe dels òxids. Rep el seu nom de la localitat de Monteponi (Sardenya, Itàlia), la seva localitat tipus.

## Característiques

La monteponita és un òxid de fórmula química CdO, i és dimorfa de la cadmoxita. Cristal·litza en el sistema isomètric. Es troba en forma d'octàedres, amb modificacions de cubs, en druses de cristalls fins, de fins a 0,05 mil·límetres. També se'n troba en forma de pols i massiva. La seva duresa a l'escala de Mohs és 3.
Segons la classificació de Nickel-Strunz, la monteponita pertany a «04.AB: Òxids amb proporció Metall:Oxigen = 2,1 i 1:1, amb Catió:Anió (M:O) = 2:1 (i 1,8:1)» juntament amb els següents minerals: crednerita, tenorita, delafossita, mcconnel·lita, bromellita, zincita, bunsenita, calç, manganosita, períclasi, wüstita i pal·ladinita.

## Formació i jaciments

Es troba com a revestiment sobre calamina, o amb altres sulfurs. Sol trobar-se associada a altres minerals com: calamina (smithsonita o hemimorfita), cadmi o otavita. Va ser descoberta l'any 1946 a la mina Monteponi, a Iglesias (Província de Sardenya del Sud, Sardenya, Itàlia). També ha estat descrita al dipòsit de cadmi i zinc de Niujiaotang (Duyun, República Popular de la Xina), a la mina Esperanza (Lavrion, Grècia) i a dues localitats russes: el volcà Kudriavy, a l'illa d'Iturup, i a la conca del riu Yana, a Sakhà.

## Referències

* ↑ «Monteponite» (en anglès). Mindat. [Consulta: 5 abril 2016].
* 1 2 «Monteponite» (en anglès). Handbook of Mineralogy. [Consulta: 5 abril 2016].
# Salas d'Èrs

Salas d'Èrs (en francès Salles-sur-l'Hers) és un municipi de França de la regió d'Occitània, al departament de l'Aude

## Referències

* ↑ Topònims d'Aude, adoptat per la viquipèdia occitana
# Faujasita-Mg

La faujasita-Mg és un mineral de la classe dels silicats. Rep el nom per Barthelemy Faujas de Saint Fond (1741-1819), geòleg i escriptor francès sobre l'origen dels volcans. És el membre dominant de la sèrie faujasita.

## Característiques

La faujasita-Mg és un silicat de fórmula química (Mg,Na₂,Ca)$_{3.5}$[Al₇Si$_{17}$O$_{48}$]·32H₂O. Cristal·litza en el sistema isomètric. La seva duresa a l'escala de Mohs és 5.
Segons la classificació de Nickel-Strunz, la faujasita-Mg pertany a «02.GD: Tectosilicats amb H₂O zeolítica; cadenes de 6-enllaços – zeolites tabulars» juntament amb els següents minerals: gmelinita-Ca, gmelinita-K, gmelinita-Na, willhendersonita, cabazita-Ca, cabazita-K, cabazita-Na, cabazita-Sr, cabazita-Mg, levyna-Ca, levyna-Na, bellbergita, erionita-Ca, erionita-K, erionita-Na, offretita, wenkita, faujasita-Ca, faujasita-Na, maricopaïta, mordenita, dachiardita-Ca, dachiardita-Na, epistilbita, ferrierita-K, ferrierita-Mg, ferrierita-Na i bikitaïta.

## Formació i jaciments

Va ser descoberta a les pedreres de Limberg, a la localitat de Sasbach am Kaiserstuhl (Baden-Württemberg, Alemanya). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Faujasite-Mg» (en anglès). Mindat. [Consulta: 16 abril 2020].
# Juan Ugarte Aiestarán

Juan Ugarte (Sant Sebastià, 7 de novembre de 1982) és un exfutbolista basc, que ocupava la posició de davanter. Va militar a diversos clubs bascos i britànics. Amb el Wrexham AFC va aconseguir marcar cinc gols en un sol encontre, enfront del Hartlepool United (6 a 4, marcador final).

## Trajectòria esportiva

Comença la seua carrera a la Reial Societat, amb qui debuta a la primera divisió en un encontre de la temporada 01/02. Posteriorment passa per la SD Eibar, Real Unión de Irun i Barakaldo CF.
El 2004 marxa a Anglaterra, fitxant pel Dorchester Town. A l'any següent recala al Wrexham, on ha desenvolupat bona part de la seua carrera. Amb aquest equip hi va tenir una bona actuació a la LDV Vans Trophy, marcant contra els rivals locals Chester City.
Va militar a la League One amb el Crewe Alexandra, on va estar afectat per les lesions. Després de retornar al Wrexham i donades les persistents recaigudes, el davanter s'hi retiraria al gener del 2008.

## Enllaços externs

* Fitxa del jugador
# Ryegate (Vermont)

Ryegate és una població dels Estats Units a l'estat de Vermont. Segons el cens del 2000 tenia 1.150 habitants.

## Demografia

Segons el cens del 2000, Ryegate tenia 1.150 habitants, 435 habitatges, i 324 famílies. La densitat de població era de 12,1 habitants per km².
Dels 435 habitatges en un 31,3% hi vivien nens de menys de 18 anys, en un 61,8% hi vivien parelles casades, en un 7,4% dones solteres, i en un 25,3% no eren unitats familiars. En el 19,8% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,2% tenia menys de 18 anys, un 7% entre 18 i 24, un 24,6% entre 25 i 44, un 28,4% de 45 a 60 i un 14,7% 65 anys o més.
L'edat mediana era de 41 anys. Per cada 100 dones de 18 o més anys hi havia 100 homes.
La renda mediana per habitatge era de 36.761 $ i la renda mediana per família de 41.607 $. Els homes tenien una renda mediana de 26.875 $ mentre que les dones 21.705 $. La renda per capita de la població era de 17.880 $. Entorn del 3,3% de les famílies i el 5,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ryegate». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Ryegate». American Fact Finder. Oficina del Cens dels Estats Units, 12-01-2010.
# Montepuez

Montepuez és un municipi de Moçambic, situat a la província de Cabo Delgado. En 2007 comptava amb una població de 76.139 habitants. És la seu del districte de Montepuez.

## Demografia

| Any | Població |
| 1997 | 58 594 |
| 2007 | 76 004 |

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ «Mozambique: largest cities and towns and statistics of their population». World Gazetteer. Arxivat de l'original el 2008-12-31. [Consulta: 18 juny 2008].
# Phalaena

Phalaena és un gènere obsolet de lepidòpters que va utilitzar Carl Linnaeus per encabir la majoria de les arnes. Phalaena va ser un dels tres gèneres usat per Linnaeus per cobrir la totalitat dels Lepidoptera. Papilio incloïa totes les papallones en aquella època, Sphinx incloïa totes les arnes esfíngids, i Phalaena incloïa les altres arnes. L'espècie tipus era Phalaena typica (actualment Naenia typica dins la família Noctuidae).
Phalaena ha estat declarada un nomen rejiciendum per la International Commission on Zoological Nomenclature, en el cas de la Llei de prioritat, però no en la Llei d'homonímia. Set subgèneres han arribat al rang de família com segueix:
* Alucita Linnaeus, 1767 – Alucitidae
* Attacus Linnaeus, 1767 – Saturniidae
* Bombyx Linnaeus, 1758 – Bombycidae
* Geometra Linnaeus, 1758 – Geometridae
* Noctua Linnaeus, 1758 – Noctuidae
* Pyralis Linnaeus, 1758 – Pyralidae
* Tinea Linnaeus, 1758 – Tineidae
* Tortrix Linnaeus, 1758 – Tortricidae

## Referències

* ↑ Niels P. Kristensen, Malcolm J. Scoble & Ole Karsholt «Lepidoptera phylogeny and systematics: the state of inventorying moth and butterfly diversity» (PDF excerpt). Zootaxa, 1668, 2007, pàg. 699–747.
* 1 2 3 «Phalaena Linnaeus, 1758. Systema Naturae (Edn 10) 1 : 495». Butterflies and Moths of the World: Generic Names and their Type-species. Natural History Museum. [Consulta: 2 agost 2011].
* ↑ Paul Roy Seymour. Invertebrates of Economic Emportance in Britain: Common and Scientific Names. 406. 4a ed.. Ministry of Agriculture, Fisheries and Food, 1989, p. 106. ISBN 978-0-11-242829-9.
# Faulkner (cràter)

Faulkner és un cràter d'impacte en el planeta Mercuri de 168 km de diàmetre. Porta el nom de l'escriptor estatunidenc William Faulkner (1897-1962), i el seu nom va ser aprovat per la Unió Astronòmica Internacional el 2012.

## Referències

* ↑ «Faulkner». Gazetteer of Planetary Nomenclature. United States Geological Survey, 11-10-2016. [Consulta: 4 juny 2017].

## Vegeu també

* Llista de cràters de Mercuri
# Limónniki

Limónniki (en rus: Лимонники) és un poble del krai de Primórie, a l'Extrem Orient de Rússia, que en el cens del 2010 tenia 176 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Quadrilla

«Quadrilla» té aquests significats:
* Quadrilla (grup de gent), grup de quatre persones (o més)
* Quadrilla (dansa), dansa de saló hereva de l'antiga contradansa francesa
* Quadrilla comarca del territori històric d'Àlaba, vegeu quadrilles alabeses
# Rykynčice

Rykynčice és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1279.
# Montereau

«Montereau» té aquests significats:
* Montereau (Loiret), municipi del departament del Loiret, a la regió de Centre (França)
* Montereau-Fault-Yonne, municipi de la regió de Borgonya, departament del Yonne
* Montereau-sur-le-Jard, municipi francès, situat al departament de Sena i Marne
# Sant Hilari (Vilanova del Camí)

Sant Hilari és una església parroquial al nucli de Vilanova del Camí (Anoia) inclosa a l'Inventari del Patrimoni Arquitectònic de Catalunya. L'actual església parroquial de Vilanova del Camí fou beneïda el 1805. S'aixecà en el lloc de l'antiga capella, ja existent en el 1300 i que el 1779 deixà d'ésser sufragània de la parròquia de la Pobla de Claramunt i esdevingué independent. Fins al 1937 pertanyé al Bisbat de Barcelona, d'on fou segregada per a incardinar-se al Bisbat de Vic.
El temple actual fou construït el 1803, ocupant el lloc destinat a l'antiga capella. És d'estil clarament neoclàssic i molt gran per a l'època en què fou construït. Consta d'una sola nau amb vuit capelles laterals, totes d'iguals dimensions menys dues de més petites, una d'elles destinada a baptisteri, i situades sota el cor. Volta de canó, tota emblanquinada de color blanc. A la part exterior veiem el campanar en el cantó sud-oest, de planta quadrangular, que en la part superior es converteix en octogonal. Façana absolutament llisa amb una portalada entre dues columnes i rosassa. Coberta a dues aigües, de teules. Construcció de pedra i arrebossada. Restauracions després de les destrosses de la Guerra Civil Espanyola.

## Notes

* 1 2 «Sant Hilari». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Zarzuela del Pinar

Zarzuela del Pinar és un municipi de la província de Segòvia, a la comunitat autònoma de Castella i Lleó.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Maria del Carmen García Bravo | PP | 14/06/2003 |
| 2007 - 2011 | Maximiliano Olmos de Frutos | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Llengua edomita

L'edomita va ser un antic dialecte canaanita utilitzat pels edomites, situats al sud-oest de l'actual Jordània i part d'Israel. S'escrivia originalment mitjançant una variant de l'alfabet fenici, però cap al segle vi aC va adoptar l'alfabet arameu. Es coneix solament per un petit corpus, majorment format per breus inscripcions i òstracons.
La principal característica que distingeix al moabita d'altres llengües cananaanites com l'hebreu és la retenció de la marca del femení -at que en hebreu bíblic es redueix a -āh (p. ex. qryt, «ciutat» per a l'hebreu bíblic qiryāh, que no obsant la reté en l'estat constructe nominal: p. ex. qiryát yisrael, «ciutat d'Israel»), com ocorria també en moabita. Amb el temps, les influències aramees o àrabs com el verb whb («donar») o el terme tgr («mercader») es van introduir en la llengua, sent whb un terme especialment comú en noms propis. Segons Glottolog no era un idioma diferenciat de l'hebreu.

## Referències

* ↑ Pitard, Edom, p. 181
* ↑ «Edomite». A: Nordhoff, Sebastian; Hammarström, Harald; Forkel, Robert; Haspelmath, Martin. . Leipzig: Max Planck Institute for Evolutionary Anthropology, 2013.

## Bibliografia

* Cohen, D., ed. (1988). «Les Langues Chamito-semitiques». A: Cohen, D.. Les langues dans le monde ancien et moderne, part 3 (en francès). París: CNRS, 1988.
* Pitard, Wayne T. «Edom». A: Metzger, Bruce M. & Coogan, Michael D.. The Oxford Guide to People & Places of the Bible. Oxford: Oxford University Press, 2001.
Llengües semítiques :
Llengües semítiques occidentals i centrals :
# Freedom (Wisconsin)

Freedom és una població dels Estats Units a l'estat de Wisconsin. Segons el cens del 2000 tenia 5.241 habitants.

## Demografia

Segons el cens del 2000, Freedom tenia 5.241 habitants, 1.833 habitatges, i 1.451 famílies. La densitat de població era de 56,6 habitants per km².
Dels 1.833 habitatges en un 43,2% hi vivien nens de menys de 18 anys, en un 70% hi vivien parelles casades, en un 5,3% dones solteres, i en un 20,8% no eren unitats familiars. En el 15,6% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,23.
Per edats la població es repartia de la següent manera: un 30% tenia menys de 18 anys, un 8,2% entre 18 i 24, un 34,5% entre 25 i 44, un 20,3% de 45 a 60 i un 7,1% 65 anys o més.
L'edat mediana era de 33 anys. Per cada 100 dones de 18 o més anys hi havia 104,5 homes.
La renda mediana per habitatge era de 57.868 $ i la renda mediana per família de 60.587 $. Els homes tenien una renda mediana de 37.423 $ mentre que les dones 26.727 $. La renda per capita de la població era de 22.462 $. Aproximadament l'1,6% de les famílies i el 3,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Freedom» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Freedom». American Fact Finder. Oficina del Cens dels Estats Units, 12-01-2010.
Viccionari
# Necrobia rufipes

Necrobia rufipes és una espècie de coleòpter de la família Cleridae amb una distribució cosmopolita. És una plaga per als productes curats i assecats, como el pernil o el cuir.

## Característiques

Els adults mesuren entre 3,5-7,0 mm de llargada; és convex, amb costats rectes, i la superfície està puntejada. Són de color verd brillant metàl·lic o blau verdós. Les potes i les antenes són de color vermellós (rematades en forma de maça de color fosc).
Espècies relacionades són Necrobia violacea que té les potes i les antenes fosques i Necrobia ruficollis amb les bases dels èlitres clares. No s'ha de confondre amb Korynetes caeruleus també un escarabat de color blau metàl·lic de la família Cleridae. Tenen importància en entomologia forense.

## Història natural

S'alimenten de les larves de Calliphora, mosques que infesten la carn en descomposició, de Dermestidae i de Piophilidae. Els adults s'alimenten a la superfície, les larves perforen les carns seques o fumades fent-les malbé i difícilment comercialitzables. Necrobia rufipes també ataca els ossos, el cuir, la copra, ou en pols, formatge, guano, farina d'os, figues seques i llavors de palma.
Tot i la refrigeració ha reduït l'impacte de Necrobia rufipes són una plaga important en peix sec i salat, com l'arengada, o en el pernil i altres carns curades. S'han registrat en mòmies egípcies, amb el nom de Necrobia mumiarum (Hope, 1834).

## Referències

* ↑ C. P. Haines & D. P. Rees. «Necrobia rufipes». A: A field guide to the types of insects and mites infesting cured fish. Food and Agriculture Organization, 1989. ISBN 92-5-102827-3.

## Enllaços externs

* Escarabats del pernil - Necrobia rufipes i N. ruficolis Fitxes tècniques de control de plagues - Diputació de Barcelona
# Rye Brook

Rye Brook és una població dels Estats Units a l'estat de Nova York. Segons el cens del 2000 tenia 8.602 habitants.

## Demografia

Segons el cens del 2000, Rye Brook tenia 8.602 habitants, 3.122 habitatges, i 2.435 famílies. La densitat de població era de 957,1 habitants per km².
Dels 3.122 habitatges en un 37,6% hi vivien nens de menys de 18 anys, en un 68,4% hi vivien parelles casades, en un 7,3% dones solteres, i en un 22% no eren unitats familiars. En el 18,8% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,09.
Per edats la població es repartia de la següent manera: un 25,5% tenia menys de 18 anys, un 3,8% entre 18 i 24, un 27,9% entre 25 i 44, un 25,5% de 45 a 60 i un 17,3% 65 anys o més.
L'edat mediana era de 41 anys. Per cada 100 dones de 18 o més anys hi havia 87,4 homes.
La renda mediana per habitatge era de 98.864 $ i la renda mediana per família de 111.287 $. Els homes tenien una renda mediana de 75.712 $ mentre que les dones 45.698 $. La renda per capita de la població era de 48.617 $. Entorn de l'1,8% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rye Brook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Rye Brook». American Fact Finder. Oficina del Cens dels Estats Units, 12-01-2010.
# Músculs tranversospinals

El múscul tranversospinals (musculi transversospinales) –o múscul transvers espinós–, és un grup de músculs de l'esquena. La seva acció combinada és la rotació i extensió de la columna vertebral. Aquests músculs són petits i tenen una acció mecànica reduïda en relació a la seva aportació en el moviment. Aquest grup muscular inclou:
   * Múscul semiespinós dorsal
   * Múscul semiespinós cervical
   * Múscul semiespinós del cap (Múscul complex major)
* Múscul multífid del raquis, abasta 2-4 segments vertebrals.
* Músculs rotatoris, que abasten 1-2 segments vertebrals.
* Músculs interespinosos.
* Músculs intertranversals.

## Referències

    Aquest article incorpora text de l'edició de l'Anatomia de Gray en domini públic.

## Vegeu també

* Múscul sacrospinal
* Múscul iliocostal
* Múscul llarguíssim
* Múscul espinós

## Enllaços externs

* transversospinales+%28muscles%29 al Diccionari d'eMedicine